Subantarktika

Subantarktika vai subantarktiskā josla ir klimatiskā josla Dienvidu puslodē starp Antarktiku dienvidos un mēreno joslu ziemeļos. Visā izplatības apgabalā subantarktiskā josla ir okeāniska un sauszeme pārstāvēta ar dažiem izklaidus arhipelāgiem un salām, kuros pārsvarā ir tundras vai okeānisko pļavu augājs.

Subantarktikas ziemeļu un dienvidu izplatības robežas tiek traktētas dažādi, bet pārsvarā tās saistāmas ziemeļos ar Antarktiskās konverģences ziemeļu malu, bet dienvidos — ar Rietumvēju straumes dienvidu malu.Трешников А. Ф., Особенности ледового режима Южного Ледовитого океана, Л., 1963 (Тр. Советской антарктической экспедиции, т. 21)

Klimatu subantarktiskajā joslā nosaka sezonālā Antarktikas un mērenās joslas gaisa masu nomaiņa. Vidējā gaisa temperatūra ziemā ir -5° līdz -15° C, vasarā — 0° līdz 2° C. Ziemā lielāko daļu akvatorijas aizņem peldošais ledus. Augsts gaisa mitrums, spēcīgs vējš. Nokrišņi līdz 500 mm gadā, pārsvarā sniega veidā.

 Subantarktiskās salas 
Tabulā iekļautas salas, kas pilnībā atrodas dienvidos no Antarktiskās konverģences. Dažkārt subantarktiskajām salām pieskaita arī Tristana da Kunjas salas, Gofa salu, Folklenda salas, Ugunszemi un Estadosu Atlantijas okeānā un Amsterdamu un Sentpolu Indijas oeānā.

 Nosaukums Koordinātas Okeāns Piederība Antipodu salas  Klusais okeāns Jaunzēlande Baunti salas  Klusais okeāns Jaunzēlande Buvē sala  Atlantijas okeāns Norvēģija Dienviddžordžija  Atlantijas okeāns Apvienotā Karaliste Dienvidsendviču salas  Atlantijas okeāns Apvienotā Karaliste Hērda sala  Indijas okeāns Austrālija Kempbela salas  Klusais okeāns Jaunzēlande Kergelēna arhipelāgs  Indijas okeāns Francija Krozē salas  Indijas okeāns Francija Makdonalda salas  Indijas okeāns Austrālija Makvorija sala  Klusais okeāns Austrālija Oklendas salas  Klusais okeāns Jaunzēlande Prinča Edvarda salas  Indijas okeāns Dienvidāfrika Snērsu salas  Klusais okeāns Jaunzēlande

 Atsauces 

 Ārējās saites 

Kategorija:Klimatiskās joslas